RODNA IDEOLOGIJA U 
HRVATSKIM ŠKOLAMA 


OBAVEZNA RADNA BILJEŽNICA ZA RODITELJE 


UVOD 


Dragi čitatelju, 


Sve je više rasprave o rodnoj ideologiji u Hrvatskoj, jer ona postaje 
sve prisutnija u državnim institucijama, sveučilištima, srednjim i 
osnovnim školama, pa čak i dječjim vrtićima. Stoga smo pripremili 
ovaj vademecum kako bismo vam pomogli u prepoznavanju i 
razumijevanju rodne ideologije te kako biste mogli djelovati u interesu 
svoje djece i obitelji. 


Ovaj priručnik pružit će korisne informacije i alate za zaštitu vaše 
djece u obrazovnom sustavu i drugim sferama društva. Imate pravo i 
dužnost djelovati u skladu s vlastitim vrijednostima, vjerom i 
svjetonazorom u odgoju svoje djece. To pravo i odgovornost štiti i 
Ustav Republike Hrvatske. 


Želimo zahvaliti svima koji su sudjelovali u izradi ovog priručnika, 
posebice onima koji su nam na poklonili svoje vrijeme, stručno znanje 
i svoje povjerenje, kako bi ovaj kvalitetan, kratak i točan pregled rodne 
ideologije, ali i konkretni alat koji možete odmah primijeniti u svrhu 
zaštite svoje djece, isporučili u vaše ruke. 


Nadamo se da će vam ovaj priručnik biti pomoć i podrška u zaštiti 
vaše djece. 


Ana Marija Marković i cijeli CitizenGO tim 


Sto je SPOL? 


Spol je biološka kategorija, univerzalni pojam koji se temelji na 
biološkim i fiziološkim odrednicama na koje ne možemo utjecati, 
koje primamo u trenutku začeća i koje se ne mogu promijeniti. 


Biološke odrednice temelj su podjele ljudskih bića na žene i 
muškarce. "Genetički se spol određuje u času oplodnje. Svaka 
jajna stanica ima jedan X-kromosom, a spermiji imaju ili X — 
kromosom ili Y -kromosom (spolni kromosomi). Nakon oplodnje 
kombinacija XX da je ženski, a kombinacija XY muški spol" 
(Medicinski leksikon, Leksikografski zavod, Zagreb, 1990., 571.) i 
isti se ne mogu mijenjati (ni kirurškim, ni mikrokirurškim zahvatima 
ni hormonalnom terapijom) te ostaju našim obilježjem čitavog 
života. 


Što je ROD? 


Postoje 2 shvaćanja roda. 


1. ROD NEODVOJIVO POVEZAN SA SPOLOM: rod je neodvojivo 
povezan sa spolom te se temelji na objektivnoj i biološkoj binarnoj 
podjeli ljudi na muškarce i žene. 


Spol je biološka kategorija, a rod psihosocijalna i one su 
neodvojivo povezane. 


Tako shvaćen pojam rod pomaže nam razumjeti društvenu razliku 
između muškaraca i žena jer se odnosi na ona shvaćanja koja 
određeno društvo pripisuje muškarcu odnosno ženi. Tako je 
moguće i ispravno govoriti o borbi za rodnu jednakost između 
muškaraca i žena jer po spolu oni nikada ne mogu biti jednaki. 


Riječ je o obilježjima koja obuhvaćaju sve ono što čovjek postaje, 
a na što imaju utjecaj i o čemu stvaraju percepciju odgoj, društvo, 
kultura, a neodvojivo je povezano s njegovim spolom. 


Spol je univerzalna kategorija koja se temelji na biološkim, 
nepromjenjivim odrednicama na koje ne možemo utjecati i koje 
nas određuju kao ljudska bića, a rod je neodvojiv od spola i 
binarne podjele ljudskih bića na žene i muškarce. 


Na tom shvaćanju se temelji SPOLNI IDENTITET koji je odraz 
stalne i trajne interakcije, međudjelovanja spola i roda. Spol i rod 


su međusobno i neodvojivo povezani (žena je po spolu i rodu 
žena, muškarac je po spolu i rodu muškarac). 


2. ROD ODVOJEN OD SPOLA: prema ovom shvaćanju rod je 
odraz osobnog doživljaja sebe. Ono što netko smatra da jest 
neovisno o spolu. Rod je shvaćen prema subjektivnim kriterijima i 
temelj je rodnog identiteta koji se suprotstavlja spolnom identitetu. 
Rodni identitet nastaje upravo na temelju subjektivnog tumačenja 
pojma rod kojega promiču RODNI STUDIJI. 


TOILET 


Što su RODNI STUDIJI? 


Sveukupnost filozofskih, socioloških i psiholoških teorija o ljudskom 
spolu koji su se razvili posljednjih desetljeća, a u funkciji su 

političkih i ideoloških borbi homoseksualnih pokreta (poznatijih kao 
LGBTQ — Lesbian, gay, bisexual, transgender, transexual, queer). 


Nastali su kao svojevrstan razvoj feminističkih studija, ali ih 
nadilaze po tome što rodu pridaju subjektivno značenje i odvajaju 
ga od spola čime je i feministički pokret izgubio na značenju jer se 
negiraju i sami pojmovi žena i muškarac. 


Ovi studiji razdvajaju spol i rod kao dvije neovisne odrednice, a rod 
shvaćaju kao odrednicu utemeljenu isključivo na subjektivnim, 
psihosocijalnim kriterijima. 


Tako se, po shvaćanju rodnih studija, svaka osoba muškog ili 
biološkog spola može odrediti kako želi, odnosno može biti muško 
ili Žensko neovisno o svom biološkom spolu. 


Rodni studiji smatraju da povezanost spola i roda nije prirodna već 
da je utemeljena da društvenim shvaćanjima pa se prema tome 
ono što je društvo ,nametnulo“ (da je biološki muškarac muško, 
odnosno da je biološka žena žensko) može i mora otkloniti svaki 
put kada se osoba ne poistovjećuje sa svojim biološkim spolom. 


STO NISU RODNI STUDIJI? 


Rodni studiji se često miješaju s feminističkim studijima i vrlo često 
se za feminističke studije rabi ovaj pojam. 


To se često čini i u aktima i dokumentima državne uprave i 
službenih tijela i stoga treba vrlo oprezno paziti na to misli li se na 
feminističke studije (koji traže jednaka prava za muškarce i žene) ili 
na rodne studije koji odvajaju rod od spola i bore se za priznanje 
rodnog identiteta. 


Također rodni studiji ne temelje se na proučavanju seksualne 
orijentacije već promiču negiranje biološkog spola kao temeljne 
odrednice ljudskog identiteta. 


Sto je RODNI IDENTITET (Gender identity)? 


Rodni studiji smatraju da svaka osoba ima pravo odrediti svoj rodni 
identitet prema subjektivnoj percepciji sebe, odnosno prema svom 
vlastitom nahođenju neovisno o biološkom spolu i rodnoj ulozi za 
koju se u društvu smatra da se veže uz biološki spol. 


Za razliku od spolnog identiteta koji veže biološki spol i rod i prema 
kojemu je osoba muškog biološkog spola muško, a osoba ženskog 
biološkog spola žensko, rodni identitet razdvaja ove dvije kategorije. 
Tako se rodni identitet određuje neovisno o biološkom spolu, pa 
biološki muškarac može odabrati biti žena i obrnuto. 


Teoriju rodnog identiteta razvio je američki sociolog John Money koji 
je svoja istraživanja temeljio na slučaju u kojem je 1967. godine 
muško dijete imenom John, nakon slučajne kirurške amputacije 
genitalija, prema njegovu savjetu odgajano kao djevojčica Joan. 


Klinička je kastracija provedena nepune dvije godine nakon rođenja 
i Johna roditelji počinju odgajati kao djevojčicu Joan. Neovisno o 
hormonalnoj terapiji, koju počinje primati u 12. godini, i niz 
psihoterapijskih tretmana Joan je sve depresivniji, izoliraniji i 
suicidalniji. 


Konačno, u šesnaestoj godini kada je saznao istinu Joan odbija 
daljnje kirurške tretmane konačne transformacije i otpočinje 
postupak ,vraćanja“ svom biološkom spolu. John se kasnije oženio i 
postao otac dvoje (posvojene) djece, ali su se zato unatoč 
neuspjehu njegova tužna eksperimenta teorije prof. Moneya proširile 
i popularizirale diljem svijeta. 


Rodni identitet uvijek odvaja spol od roda i njegovom se uporabom 
provodi rodna ideologija. Taj pojam se vješto promiče i provlači kroz 
nediskriminacijske odredbe, ali nediskriminacijske odredbe već 
zabranjuju diskriminaciju po bilo kojoj mogućoj osnovi te je 
osnovano sumnjati u benevolentost uporabe ovoga pojma u okviru 
ovih odredbi. 


STO NIJE RODNI IDENTITET? 


Rodni identitet nije seksualna orijentacija s kojom se često miješa. 
Tako ne znači da će homoseksualna osoba automatski negirati 
svoj spolni identitet. 


To su dvije nepovezane stvari iako su rodne teorije našle zamah 
upravo u okvirima homoseksualnih zajednica kao odraz tzv. borbe 
za osobnu slobodu i ljudska prava koja bi po tim teorijama trebala 
zanemariti biološke odrednice. 


KOLIKO IMA RODNIH IDENTITETA? 


Obzirom da rodni studiji naučavaju kako svatko može birati rodni 
identitet, rodnih identiteta je potencijalno bezbroj. Rodni studiji 
promiču fluidnost rodnog identiteta i prema tome vrlo često ga je 
teško i definirati, a nemoguće je znati koliko puta osoba može birati 
i mijenjati svoj rodni identitet. 


Spolni identitet poznaje samo muškarca i ženu dok rodni identitet 
poznaje na (za sada) desetke identiteta: fluidni rod, varijabilni rod, 
nekonformistički rod, agender, pangender, genderqueer, androgin, 
bigender, nebinarna osoba, cis, cis-žena, cis-muškarac, 
transeksualna osoba, interseksualna osoba, neutralna osoba, 
polimorfna osoba 


STO JE RODNA IDEOLOGIJA? 


Rodna ideologija odvaja spol od roda i nema znanstveno-ontološke, 
a osobito antropološke temelje jer u potpunosti negira prirodne 
odrednice ljudskih bića zanemarujući, između ostalog, i interakciju 
prirodnih i društvenih znanosti. 


Okuplja niz teorija koje dovode ne samo do novog koncepta znanosti 
i pravnih normi već i do novog koncepta čovjeka kao ljudskog bića, a 
prirodne, biološke odrednice, kod određivanja ljudskog identiteta, 
odbacuju kao nebitne ili pak opterećujuće. 


Rod je po shvaćanju ovih teorija fluidna (nema konstitutivnih 
elemenata), fleksibilna (mogu nastati novi statusi), dinamična (može 
se mijenjati, konstruirati, dekonstruirati i rekonstruirati) i 
višedimenzionalna (ne fiksira statičke elemente) kategorija. 


Rodna ideologija biološki spol svodi na samo anatomska obilježja 
koja po toj ideologiji nemaju nikakav utjecaj na seksualnost osobe. 
Osobna seksualnost na taj način postaje apsolutnom i neovisna je od 
bioloških obilježja i činjenica te se vezuje samo uz psihološke i 
emotivne osobine pojedinca. 


Važno je ovdje naglasiti da se biološke odrednice ne mogu mijenjati 
nikakvim kirurškim zahvatima niti hormonalnim terapijama. Vanjska 
se obilježja doduše mogu alterirati (primjerice odstranjivanjem 
spolnih organa i sl.), ali se kromosomski spol nikada ne može 
promijeniti niti postoji genetska predodređenost za neprihvaćanje 
biološkog spola. 


Stoga je važno znati kako je biološke odrednice nemoguće i 
nedopustivo negirati i zanemarivati. Biološke (tjelesne, fizičke) 
odrednice čovjeka osobito su važne s medicinskog aspekta. 
Primjerice u farmakologiji je nužno za pravilno doziranje lijekova znati 
je li pacijent muškog ili ženskog spola. Negiranje bioloških odrednica 
stoga predstavlja jedan opasan ideološki pristup ljudskoj osobi. 


to kaže znanost? 


Znanost kategorički odbacuje rodne teorije. 


Naime, osobnost i psihološki profil osobe svakako ovise o 
društvenom kontekstu u kojemu netko odrasta, ali znanost 
dokazuje kako biološke odrednice muškarca i žene ne utječu samo 
na fizička obilježja našega tijela već utječu i na njegovu 
funkcionalnost. 


Tjelesna različitost između muškaraca i žena ne odnosi se samo 
na vanjska obilježja, već i na njihove funkcije i na ono što njima 
upravlja. 


Još od rane embrionalne faze muški i ženski mozak specijaliziraju 
se u različitim, ali komplementarnim smjerovima kako u sadržaju 
tako i u usmjeravanju podataka i to zahvaljujući, između ostalog, 
različitom funkcioniranju endokrinološkog (normonskog) sustava. 


Ove razlike u bitnome određuju naš odnos prema drugim osobama 
i okolini u kojoj odrastamo. 


Te odrednice koje povezuju biološki spol i rod (odnosno ženski 
biološki spol i ženski rod te muški biološki spol i muški rod) imaju 
neoborive znanstvene temelje. 


Istina je da različiti društveni faktori (obitelj, okolina, prijateljstva...) 
utječu na naš razvoj i odgoj, ali isti se vežu neodvojivo uz biološke 
odrednice koje se ne mogu izmijeniti niti hormonskim terapijama 
niti kirurškim zahvatima (mogu se alterirarti, ali ne izmijeniti). 


Standardi spolnog odgoja koje promiče Svjetska zdravstvena 
organizacija (WHO - World Health Organization) koja je politička, a 
ne znanstvena institucija, u suradnji s njemačkom agencijom BZgA 
(Savezni centar za zdravstveno obrazovanje), predstavljaju 
smjernice za spolni odgoj. 


Ovi Standardi izrađeni su kako bi se izradile opće smjernice za 
spolni odgoj djece i mladih koje propisuju što bi oni, ovisno o dobi, 
morali znati kako bi se uravnoteženo i zdravo spolno razvijali. 
Standardi, uz ostalo: 


* preporučuju širu definiciju spolnosti koja obuhvaća rodne 
identitete - ,Spolnost je središnji vid bivanja čovjekom tijekom 
cijelog života i obuhvaća spolne i rodne identitete i uloge, 
spolnu orjentaciju, eroticizam, zadovoljstvo, intimnost i 
reprodukciju.“ (dostupno online u pdf formatu 
https://www.azoo.hr/images/razno/Prirucnik_- 
_Standardi_spolnog_odgoja_u_Europi.pdf str.19. ) 


.* zauzimaju stav da se rodni identitet ne stječe rođenjem već da 
se on uči u dobi od 2-3 godine (str.26.) ,Djeca uče da su 
dječaci ili djevojčice (razvoj rodnog identiteta)“ 


* u predloženim modulima za provođenje spolnog odgoja 
preporučuju: 


- da se djecu od 0-4 godine poučava kako postoji ,pravo na 
istraživanje rodnih identiteta“ (str.41.) 

- da se djecu od 4-6 godine uči vještinama utvrđivanja njihova 
rodnog identiteta i zauzimanju pozitivnog stava o tako 
prihvaćenom rodnom identitetu (str.42.) 

- da se djecu od 9-12 godina uči da postoje razlike između rodnog 
identiteta i biološkog spola (str.46.) 

- da se djecu od 15 godina nadalje uči da u okviru pozitivnog 
stava prema spolnosti i užitku prihvaćaju različite spolne 
orijentacije i identitete 


Ovim standardima nedostaju teorijski znanstveni temelji (kako 
primjerice detaljno razrađuju Emiliano Lambiase i Tonino 
Cantelmo u knjizi , Rođeni za slobodu“). 


Sto su stereotipi? 


Stereotip je spoznajna kategorija temeljem koje se nekoj osobi, 
grupi ili pojmu pripisuju određene karakteristike. 


Sama etimologija riječi stereotip (grč. sterećs = ukočen, tvrd, čvrst 
+ typos = lik, znak) govori o snazi ovoga pojma u ukalupljivanju 
ljudske stvarnosti u predodređena shvaćanja koja imaju snažan 
utjecaj na društvene odnose. 


Kada određeni stereotip postane dio uvriježenog društvenog 
uvjerenja od pojedinca se trajno očekuje da se uklopi u 
predodređena očekivanja provodeći nad njim dvostruki pritisak na 
način da se isti potiče na ponašanje koje odgovara stereotipu, ali i 
da ga se kažnjava ukoliko to odbija učiniti. 


Npr. uvjerenje da žena mora biti dobra kuharica i domaćica, da 
pravi muškarac ne smije sudjelovati u kućanskim poslovima itd. 
Upravo zato pravilna funkcija uporabe pojma rod, neodvojivog od 
spola, jest otkrivanje elemenata koji dovode do neopravdane 
nejednakosti, a koji su obuhvaćeni zajedničkim nazivom - rodni 
stereotipi. Jednom kada se otkriju ti rodni stereotipi moguće je 
definirati i metode kojima će te nejednakosti biti uklonjene. 


Biološke i psihološke činjenice i podaci dokaz su da muško i 
žensko nisu stereotipi koje treba ukloniti. 


Različitosti između muškarca i žene susreću se u kreativnom i 
reproduktivnom potencijalu koji se ne može ni sa čim usporediti. 


Različitost se ne može apriori tumačiti kao negativni sud i nije 
uvijek nepravedna. Primjerice to da su muškarci u većini slučajeva 
fizički jači od žena jest jedna činjenična konstatacija i nije sama po 
sebi nepravedna. 


Kojim putevima rodna teorija može 
biti predstavljena u školama? 


* Lektira 

* Bajke, priče i predstave u vrtićima 

* Školski kurikulum 

* Terenska nastava, osobito predstave ili kinoprojekcije 
* Integrativni projekti 


U VEĆINI SLUČAJEVA OVI PROJEKTI NE PROVODE RODNU 
IDEOLOGIJU, ALI JE MOGUĆE DA SE KROZ NJIH PROVUČE 
PROMICANJE RODNE IDEOLOGIJE ZBOG TOGA SE OVDJE 
NAVODE KAO STAVKE NA KOJE BI RODITELJI TREBALI 
PRIPAZITI | O ČIJEM BI SADRŽAJU UVIJEK TREBALI BITI 
INFORMIRANI. 


O sadržaju ste dužni biti obaviješteni kao roditelj temeljem 
Zakona o odgoju i obrazovanju (NN, br. 87/08, 86/09, 92/10, 
105/10, 90/11, 5/12, 16/12, 86/12, 94/13, 136/14 - RUSRH, 
152/14, 7/17, 68/18, 98/19, 64/20) čl. 135.st.3. 


»Roditelj učenika ima pravo i obvezu biti upoznat sa svim 
sadržajima obuhvaćenima nastavnim planom i programom i 
školskim kurikulumom objavljenim na mrežnim stranicama škole: 
obveznim i izbornim nastavnim predmetima, međupredmetnim i/ili 
interdisciplinarnim sadržajima i/ili modulima, izvannastavnim, 
eksperimentalnim i posebnim programima te dati suglasnost za 
sudjelovanje učenika u svim navedenim sadržajima osim u 
nastavnim predmetima koji su dio odgojno-obrazovanog 
standarda.“ 


Tako osobito treba paziti na sadržaj onih projekata čiji je cilj: 
dekonstrukcija rodnih stereotipa (osobito ako se koristi pojam 
»Fodni identitet“) 


odgoj o rodnoj ravnopravnosti (treba paziti odvaja li se spol od 
roda) 

odgoj o prihvaćanju različitosti 

zdravstveni odgoj 

borba protiv homofobije 

borba protiv ovisnosti 

odgoj o pravilnom korištenju interneta 

borba protiv iskorištavanja i zlostavljanja maloljetnika 


Jeste li znali da je podzakonskim aktom u Hrvatskoj od 2014. 
godine maloljetnoj djeci omogućena promjena rodnog 
identiteta (bez kirurškog zahvata i hormonalne terapije)? 


To omogućuje Pravilnik o načinu prikupljanja medicinske 
dokumentacije te utvrđivanju uvjeta i pretpostavki za promjenu 
spola ili o životu u drugom rodnom identitetu (NN 132/2014). 


Što kaže naš Ustav? 


Ustav RH poznaje spolni, a ne rodni identitet jer izrijekom navodi 
ravnopravnost spolova (čl.3.) kao temelj za tumačenje Ustava. 
Nadalje, spol se spominje u čl.14., ali i u čl. 17.st.2. iz kojega je jasno 
da Ustav RH kada se referira na ljudski identitet isti utvrđuje na 
temelju spolnog identiteta. 


Rodni identitet spominje se u sljedećim hrvatskim zakonima i 
podzakonskim propisima: 


. Zakon o suzbijanju diskriminacije (NN 85/08, 112/12) 

. Zakon o izvršavanju rada za opće dobro na slobodi i uvjetne 
osude sa zaštitnim nadzorom u prekršajnom postupku (NN 
75/2009) 

. Zakon o probaciji (NN 153/2009) 

. Kazneni zakon - čl. 125. (u odredbama o povredi ravnopravnosti) i 
čl. 325. ( u odredbama o javnom poticanju na nasilje i mržnju). 

. Zakon o državnim maticama (NN 76/13) -izmjenama iz 2013. 
godine - čl.9.a. - spolni identitet zamijenjen je rodnim identitetom. 

. Zakon o elektroničkim medijima (NN94/13) sadrži odredbe o 
nediskriminaciji na osnovi rodnog identiteta (čl.12.st.2.), ali je 
izmjenama ovoga Zakona 2013. godine unijeta i odredba o 
poticanju proizvodnje i objavljivanje audiovizualnih i radijskih 
programa i sadržaja nakladnika televizije i/ili radija osobito važnih 
za ,poticanje svijesti o ravnopravnosti rodnih identiteta i spolnoj 
orijentaciji“ (čl.64. Zakona o elektroničkim medijima). Na temelju 
ovih odredbi Vijeće za elektroničke medije na godišnjoj bazi 
dodjeljuje sredstva kojima se financiraju programi koji promiču ove 
sadržaje. 

. Zakon o međunarodnoj i privremenoj zaštiti (NN 70/2015) 

. Zakon o sustavu civilne zaštite (NN 82/2015) 

. Zakon o pogrebničkoj djelatnosti (NN 36/2015, 98/2019) 

. Zakon o izvršavanju kazne zatvora (NN 14/2020) 


. Nacionalna politika za ravnopravnost spolova za razdoblje od 
2011. do 2015. godine (NN 88/2011) 

* Pravilnik o načinu prikupljanja medicinske dokumentacije te 
utvrđivanju uvjeta i pretpostavki za promjenu spola ili o životu 
u drugom rodnom identitetu (NN 132/2014) 

* Konvencija Vijeća Europe o sprječavanju i borbi protiv nasilja 
nad ženama i nasilja u obitelji (Istanbulska konvencija) čl. 4. 
st. 3. (NN MU 3/18) 


UMREZIMO SE - TAKO ČEMO 
UČINKOVITIJE DJELOVATI! 


Umrežavanje s roditeljima, profesorima, učiteljima i odgojnim 
djelatnicima koje poznajemo. Kako bi se povezali ispunite 
obrazac ,Aktivna školska mreža“ koji možete pronaći u prilogu. 


Roditelji mogu zajedno nastupiti u školama i osnovati Područno 
vijeće roditelja (u tim vijećima ne moraju biti samo roditelji jedne 
škole već iz nekoliko škola koje se nalaze na određenom 
području, npr. u Zagrebu Područno vijeće roditelja Medveščak, 
Svetice, Novi Zagreb i sl. ili Područno vijeće roditelja Petrinja u 
Petrinji i sl. 


Područno vijeće djelovat će u svakoj školi putem 
Učiteljskog/nastavničkog/odgajateljskog vijeća i Vijeća roditelja. 


Vijeća roditelja djeluju temeljem Zakona o odgoju i obrazovanju 
čl. 137. 

- st.1. ,U školi se ustrojava vijeće roditelja.“ 

- st.2. ,Roditelji učenika svakog razrednog odjela između sebe 
biraju jednog člana u vijeće roditelja, a u školama u kojima se 
školovanje ne provodi u razrednim odjelima sastav vijeća 
roditelja uređuje se statutom.“ 

- st.3. ,Vijeće roditelja između sebe bira predsjednika i 
zamjenika predsjednika. 

- st.4. ,Vijeće roditelja daje mišljenje o prijedlogu školskog 
kurikuluma, godišnjeg plana i programa rada, raspravlja o 
izvješćima ravnatelja o realizaciji školskog kurikuluma, 
godišnjeg plana i programa rada škole, razmatra pritužbe 
roditelja u svezi s odgojno-obrazovnim radom, predlaže mjere 
za unapređenje obrazovnog rada, predlaže svog člana 
školskog odbora te obavlja i druge poslove u skladu sa 
statutom škole.“ 

- st5. ,Ravnatelj škole dužan je u najkraćem mogućem roku 
obavijestiti vijeće roditelja o svim pitanjima od općeg značaja 
za školu.“ 

- st.6. ,Ravnatelj škole, školski odbori osnivač dužni su, u 
okviru svoje nadležnosti, razmotriti prijedloge roditeljskog vijeća 
i pisano ga o tome izvijestiti.“ 


KAKO DJELOVATI? 


1. Možemo poslati svim školama pismo ,Savez škola-roditelj“ u 
kojemu se izražava povjerenje u prosvjetne djelatnike te ih se 
moli da vas obavijeste preventivno o svakom projektu u 
kojemu se razrađuju osobne i intimne teme kao što su 
primjerice spolnost i afektivnost. Najbolje je predati ovo pismo 
pri samom upisu učenika u svaki novi razred. Ovo pismo nije 
protest već želi ojačati savez i suradnju između roditelja i 
prosvjetnih djelatnika. 

2. Pomno čitati i pratiti sve školske obavijesti. 

3. Stvoriti odnos pun povjerenja. Jako je važno s nastavnicima 
i profesorima stvoriti odnos povjerenja koji će biti 
konstruktivan za obje strane. Također vrlo je korisno i 
neformalno se povezati s drugim roditeljima te ih podržati ili 
tražiti podršku, u uvijek mirnim i kulturnim nastupima i 
zahtjevima (koliko god oni bili delikatni) kako bi se razjasnio 
određeni sadržaj ili aktivnost i uputilo na ono što roditelj 
smatra da nije prigodno za prikazivanje i prenošenje 
njegovom djetetu kroz obrazovni sustav. 

4. Aktivno promicati pozitivne projekte kroz spomenuta vijeća 
(vijeće roditelja i područno vijeće). 


KAKO NASTUPITI KADA SE U SKOLI 
PROVODI PROJEKT KOJI PROMICE 
RODNU IDEOLOGIJU? 


1. KORAK - Zatražiti da se protokolira informirani pristanak, 
odnosno da se svaki roditelj obavijesti o detaljima sadržaja 
projekta i da se od njega traži informirani pristanak. (U 
PRILOGU OBRAZAC INFORMIRANOG PRISTANKA) 

2. KORAK - Zatražiti detaljne obavijesti o sadržaju projekta 
putem službene komunikacije (ne telefonski), dakle zahtjev je 
važno predati e-poštom ili pošiljkom s povratnicom kako bi se 
zahtjev uredno protokolirao. 

Zahtjev bi trebao sadržavati sljedeće upite: 

tko je odobrio projekt? 

tko je udruga ili institucija koja ga promiče? 

opis cijelog projekta? 

ime, školska sprema i životopis osoba koje ga provode i 
predstavljaju? 

kako će se projekt predstaviti — knjigama, videom-zapisom, 
predavanjem...? 

hoće li djeca biti podvrgnuta nekakvom testu ili anketi? 

koji su ciljevi, strategija i svrha projekta? 

3. KORAK — obavijestiti ostale roditelje. 

4. KORAK - zatražiti susret s institucijom/udrugom koja je 
nositelj projekta i nastavnicima/profesorima kako biste izrazili 
svoje dvojbe. 


5. KORAK -— Zatražiti da se projekt ne provede ako se smatra 
štetnim, a ako to nikako nije moguće onda zatražiti da vlastita 
djeca ne sudjeluju u projektu. 

6. KORAK — u slučaju da ne zaprimite nikakav odgovor 
obvezno proslijedite protokolirane zahtjeve nadležnim 
gradskim, odnosno županijskim uredima za odgoj i 
obrazovanje. 


VAZNO: 


Svaka vaša interakcija sa školom vezano za dobivanje dodatnih 
informacija i sprječavanje sudjelovanja vaše djece u projektima 
koji promoviraju rodnu ideologiju mora biti protokolirana (sastanci 
ili telefonski razgovori neće poslužiti kao dokazi vašeg formalnog 
zahtjeva). 


Također ako vam se odgovori da su ovo unaprijed odobreni 
projekti u kojima je obvezno sudjelovati pismeno zamolite da vam 
se dostave dokumentacija i propisi na temelju kojih su ovakvi 
projekti obvezni. 


PRILOZI 
PISMO ,,Savez Skola-roditelj“ 


Ravnatelju/ici škole 


PREDMET: PROMICANJE SAVEZA SA SKOLOM 


Poštovani Ravantelj-ice/u 


roditelji smo čija djeca pohađaju ovu školu kojoj ste vi Ravnatelj/ica sigurni da smo 
ih povjerili kompetenciji i stručnosti svih njenih djelatnika. Upravo kao roditelji 
svakodnevno proživljavamo važnost naše uloge, odnosno odgovornost za opći 
odgoj naše djece, dužnosti prije no prava da ih pratimo prema njihovoj osobnoj 
moralnoj, intelektualnoj i kulturnoj zrelosti. Iz tog razloga osjećamo snažnu dužnost 
i obvezu suradnje sa školom u njihovom odgojnom i obrazovnom procesu. 

S tim ciljem Vam šaljemo ovo pismo, kako bismo Vam potvrdili da smo i da ćemo 
uvijek biti prisutni, uz jasno poštivanje školske autonomije, a kako bismo doprinijeli 
temeljnom cilju sporazuma o međusobnoj odgojno-obrazovnoj odgovornosti: 
najvećoj mogućoj dobrobiti naše djece. 


Dobro je poznato kako je u posljednje vrijeme poljuljan odnos između načela o 
pravu roditelja na slobodan izbor vrste obrazovanja (Opća deklaracija o pravima 
čovjeka čl. 26. st.3. ,Roditelji imaju pravo prvenstva u izboru vrste obrazovanja za 
svoju djecu.“) i školske autonomije, posebno vezano uz projekte i programe koji 
obuhvaćaju vrlo osobne i intimne teme koji se tiču ljudske spolnosti. Ovi se 
programi i projekti vrlo često povezuju s pitanjima jednakosti i nejednakosti 
povezanih s tzv. rodnim identitetom koji je predmet značajnih znanstvenih 
prijepora, a promiče se u okviru rodnih teorija. 


BE------------------>------->----------------------------- 

Ovim pismom želimo obratiti Vašu pozornost na našu osobitu osjetljivost na 
teme spolnog odgoja u okviru školskog sustava, a osobito na one projekte 
koji namjeravaju razrađivati ove teme te Vas stoga molimo da nas 
obavijestite o eventualnim projektima ovoga sadržaja, a koje namjeravate 
provoditi u našoj školi. 


Izražavamo duboko povjerenje u Vaš rad i sigurni smo da ćete poštivati 
naše pravo slobodnog izbora obrazovanja naše djece i otkloniti svaku 
moguću nejasnoću vezano za eventualne projekte koji će razrađivati teme 
ljudske spolnosti. 


Poštujući Vašu važnu ulogu nadzora nad urednim provođenjem odgoja i 
obrazovanja u našoj školi i ističući spremnost za jačanjem i osnaživanjem 
suradnje sa svim odgojno-obrazovnim djelatnicima i nastavničkim vijećem 
najsrdačnije Vas pozdravljamo i zahvaljujemo te želimo uspješan rad 


Datum Potpis 


ZANTJEV ZA PREVENTIVNI 
INFORMIRANI PRISTANAK 


Ravnatelju/ici škole 


PREDMET: ZAHTJEV ZA PREVENTIVNI 
INFORMIRANI PRISTANAK 


Projekt _ kojiće 
se provesti 
najavljen u obavijesti br. 
datuma 


Poštovani Ravantelj-ice/u 
ovim dokumentom niže potpisan-a/i 


majka/otac učenic-e/ka 
koji pohađa razred škole 


polazeći od: 

- čl. 26. st.3. Opće deklaracije o pravima čovjeka: ,Roditelji imaju pravo 
prvenstva u izboru vrste obrazovanja za svoju djecu.“ 

- čl. 2 Protokola uz Konvenciju za zaštitu ljudskih prava i temeljnih sloboda: 
»Pravo na obrazovanje - Nikome neće biti uskraćeno pravo na obrazovanje. 
U obavljanju svojih funkcija povezanih s odgojem i poučavanjem država će 
poštovati pravo roditelja da osiguraju odgoj i poučavanje u skladu sa svojim 
vjerskim i filozofskim uvjerenjima.“ 


pE----------------------=-------------------------------- 

- čl. 14.st.3. Povelje o temeljnim pravima Europske unije: ,Sloboda osnivanja 
obrazovnih ustanova, uz poštovanje demokratskih načela, te pravo roditelja da 
svojoj djeci osiguraju obrazovanje i poduku u skladu sa svojim vjerskim, filozofskim 
i pedagoškim uvjerenjima, poštuje se u skladu s nacionalnim zakonima koji 
uređuju ostvarivanje takve slobode i prava.“ 

- čl. 14. st. 1. i 2. Konvencije o pravima djeteta: ,Države stranke priznat će djetetu 
pravo na slobodu misli, savjesti i vjere. 

Države stranke poštivat će prava i dužnosti roditelja i, u određenim slučajevima, 
zakonskih skrbnika, u svezi s pružanjem pomoći djetetu u korištenju svojih prava 
na način koji je u skladu s njegovim razvojnim sposobnostima.“ 

- Č. 63.st.1. i 2. Ustava RH: ,Roditelji su dužni odgajati, uzdržavati i školovati djecu 
te imaju pravo i slobodu da samostalno odlučuju o odgoju djece. 

Roditelji su odgovorni osigurati pravo djetetu na potpun i skladan razvoj njegove 
osobnosti." 


Preporuke CM/Rec(2010)5 Odbora ministara/ ministrica Vijeća Europe: ,Nadalje, 

države članice trebaju izraditi i provoditi ravnopravne i sigurne školske politike i 

akcijske planove te mogu osigurati pristup primjerenom protudiskriminacijskom 

obrazovanju ili pomoćnim i obrazovnim pomagalima. Te mjere trebaju uzeti u obzir 

prava roditelja u vezi obrazovanja svoje djece.“ (Dodatak Preporuci 

CM/Rec(2010)5, br. VI.) 

Zahtijeva 

. da bude unaprijed detaljno obaviješten o svim obrazovnim programima, 

nastavnim aktivnostima, predavanjima i projektima koje ova škola predlaže a 
tiču se: 


a) ljudske spolnosti i međuljudskih odnosa 
b) kampanji protiv nasilja i diskriminacije, rodne jednakosti 
Cc) pitanja vjerskih i filozofskih uvjerenja 


. dase za sudjelovanje djeteta u navedenim programima i projektima zatraži 
informirani pristanak roditelja 
. dase u obavijesti detaljno opiše sadržaj nastavne aktivnosti osobito 


- tko je odobrio projekt 

- tko je udruga ili institucija koja ga promiče 

- opis cijelog projekta 

- ime, školska sprema i životopis osoba koje ga provode i predstavljaju 

- kako će se projekt predstaviti — knjigama, videom-zapisom, predavanjem... 
- hoće li djeca biti podvrgnuta nekakvom testu ili upitniku 

- koji su ciljevi, strategija i svrha projekta 


. dase u nedostatku mog pristanka djetetu osigura alternativna aktivnost 


S punim povjerenjem u rad škole usmjerene na obrazovanje koja nema težnji da 
zamijeni odgajateljsku ulogu roditelja, smatram od velike važnosti povjeravanje 
ovih osjetljivih tema obitelji. 


Zahvaljujem na Vašoj potpori uz iskaze dubokog poštovanja prema pomoći koju mi 
ovime pružate u slobodnom, demokratskom i građanskom ostvarenju roditeljskih 


prava i ostvarenju dobrobiti moga djeteta. 


Želim Vam uspješan rad i ostajem na raspolaganju za izgradnju najbolje moguće 
suradnje između škole i roditelja. 


Datum Potpis 

